ઉનાકાંડમાં દલિતોનાં અત્યાચારનો મુદ્દો આખા દેશમાં ગાજ્યો હતો.જુલાઈ ૨૦૧૬માં બનેલી આ ઘટનાનાં ખુબજ ઘેરાં પ્રત્યાઘાત પડ્યાં હતાં.ઉનાકાંડ પછી દલિતો સરકાર પર ખુબજ રોષે ભરાયા હતાં જેનાં કારણે આનંદીબેનને રાજીનામું આપવાની ફરજ પડી હતી.ત્યારપછી જે કાંઈ આંદોલનો સરકાર વિરુદ્ધ થયાં તેમાં ઘણાં દલિત કર્મશીલો વિરુદ્ધ પોલીસકેસ નોધાવવામાં આવ્યાં હતાં ત્યારે આજે ગુજરાત વિધાનસભામાં વડગામનાં ધારસભ્ય જીગ્નેશ મેવાણીએ સવાલ ઉઠવ્યો હતો કે, દલિત આંદોલનમાં દલિતો વિરુદ્ધ પોલીસ કેસ પાછા ખેચવા સરકારે નિર્ણય કર્યો છે કે કેમ તે સાચું છે તેનાં જવાબમાં સરકારે નનૈયો કર્યો ભણી દીધો છે.જીજ્ઞેશ મેવાણીએ એવો આક્ષેપ સરકાર પર મુક્યો કે અમુક કિસ્સામાં કર્મશીલો પર પોલીસે ખોટા કેસો કર્યા છે.